กฎกระทรวงกฎกระทรวงการจดทะเบียนการอนุญาตให้ใช้สิทธิการโอนสิทธิและการรับโอนสิทธิโดยทางมรดกในพันธุ์พืชใหม่พ.ศ. ๒๕๕๐[๑] อาศัยอำนาจตามความในมาตรา๔ มาตรา ๓๒ และมาตรา ๓๕ แห่งพระราชบัญญัติคุ้มครองพันธุ์พืช พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ข้อ ๑ในกฎกระทรวงนี้ผู้ทรงสิทธิ หมายความว่าผู้ทรงสิทธิในพันธุ์พืชใหม่หนังสือสำคัญ หมายความว่าหนังสือสำคัญแสดงการจดทะเบียนพันธุ์พืชใหม่สัญญาอนุญาตให้ใช้สิทธิในพันธุ์พืชใหม่ หมายความว่าความตกลงที่ผู้ทรงสิทธิตามมาตรา ๓๒ อนุญาตให้บุคคลอื่นใช้สิทธิตามมาตรา ๓๓ทั้งหมดหรือเพียงบางส่วนโดยมีกำหนดระยะเวลา ทั้งนี้ไม่ว่าจะมีค่าตอบแทนหรือข้อตกลงในเรื่องอื่นใดด้วยหรือไม่ก็ตามสัญญาโอนสิทธิในพันธุ์พืชใหม่ หมายความว่าความตกลงที่ผู้ทรงสิทธิตามมาตรา ๓๒ โอนสิทธิตามมาตรา ๓๓ให้บุคคลอื่นทั้งหมดหรือเพียงบางส่วน ทั้งนี้ ไม่ว่าจะมีค่าตอบแทนด้วยหรือไม่ก็ตามข้อ ๒ในการขอจดทะเบียนการอนุญาตให้บุคคลอื่นใช้สิทธิในพันธุ์พืชใหม่ให้ผู้ทรงสิทธิยื่นคำขอตามแบบพิมพ์ที่อธิบดีกำหนดพร้อมแนบหนังสือสำคัญและสัญญาอนุญาตให้ใช้สิทธิในพันธุ์พืชใหม่ต่อพนักงานเจ้าหน้าที่หรือส่งโดยทางไปรษณีย์ลงทะเบียนถึงพนักงานเจ้าหน้าที่ ณกรมวิชาการเกษตรกระทรวงเกษตรและสหกรณ์ข้อ ๓ในการขอจดทะเบียนการโอนสิทธิในพันธุ์พืชใหม่ให้ผู้ทรงสิทธิยื่นคำขอตามแบบพิมพ์ที่อธิบดีกำหนดพร้อมแนบหนังสือสำคัญและสัญญาโอนสิทธิในพันธุ์พืชใหม่ต่อพนักงานเจ้าหน้าที่หรือส่งโดยทางไปรษณีย์ลงทะเบียนถึงพนักงานเจ้าหน้าที่ณ กรมวิชาการเกษตร กระทรวงเกษตรและสหกรณ์ข้อ ๔ในการขอจดทะเบียนการรับโอนสิทธิในพันธุ์พืชใหม่โดยทางมรดกให้ทายาทของผู้ทรงสิทธิยื่นคำขอตามแบบพิมพ์ที่อธิบดีกำหนดพร้อมแนบหนังสือสำคัญและหลักฐานเกี่ยวกับการรับมรดกตามประกาศกรมวิชาการเกษตรต่อพนักงานเจ้าหน้าที่หรือส่งโดยทางไปรษณีย์ลงทะเบียนถึงพนักงานเจ้าหน้าที่ ณ กรมวิชาการเกษตรกระทรวงเกษตรและสหกรณ์ข้อ ๕ในการยื่นคำขอตามข้อ ๒ ข้อ ๓ หรือข้อ ๔ที่กระทำโดยผู้รับมอบอำนาจให้แนบสำเนาหนังสือมอบอำนาจสำเนาบัตรประจำตัวของผู้มอบอำนาจ และสำเนาบัตรประจำตัวของผู้รับมอบอำนาจมาพร้อมกันด้วยข้อ ๖บรรดาเอกสารที่จะต้องส่งตามกฎกระทรวงนี้ หากเป็นภาษาต่างประเทศจะต้องมีคำแปลเป็นภาษาไทยโดยผู้ยื่นคำขอและผู้แปลต้องลงลายมือชื่อรับรองความถูกต้องทุกหน้าข้อ ๗ในกรณีที่การมอบอำนาจได้กระทำในต่างประเทศ หนังสือมอบอำนาจต้องมีคำรับรองของเจ้าหน้าที่หรือผู้ซึ่งกฎหมายของประเทศนั้นกำหนดให้เป็นผู้มีอำนาจรับรองหรือเจ้าหน้าที่ผู้มีอำนาจของสถานทูตไทยหรือสถานกงสุลไทยซึ่งประจำอยู่ในประเทศนั้นในกรณีที่การมอบอำนาจได้กระทำในประเทศไทยโดยผู้มอบอำนาจมิได้มีถิ่นที่อยู่ในประเทศไทยต้องส่งสำเนาหรือภาพถ่ายหนังสือเดินทางหรือหนังสือรับรองถิ่นที่อยู่ชั่วคราวหรือหลักฐานอื่นที่แสดงว่าในขณะมอบอำนาจ ผู้นั้นได้เข้ามาในประเทศไทยจริงข้อ ๘ในการพิจารณาคำขอตามข้อ ๒ หรือข้อ ๓ถ้าพนักงานเจ้าหน้าที่เห็นว่าคำขอรายใดมีข้อความไม่ถูกต้องหรือมีหลักฐานไม่ครบถ้วนตามข้อ๒ หรือข้อ ๓ และข้อ ๖ หรือข้อ ๗ให้แจ้งให้ผู้ยื่นคำขอแก้ไขหรือส่งเอกสารหรือสิ่งใดเพิ่มเติมหรือจะเรียกผู้ยื่นคำขอหรือผู้รับมอบอำนาจมาให้ถ้อยคำเพิ่มเติมก็ได้ถ้าผู้ยื่นคำขอหรือผู้รับมอบอำนาจไม่ปฏิบัติตามคำสั่งของพนักงานเจ้าหน้าที่ตามวรรคหนึ่งภายในกำหนดเวลาเก้าสิบวันนับแต่วันที่ได้รับแจ้งคำสั่งของพนักงานเจ้าหน้าที่ให้ถือว่าละทิ้งคำขอจดทะเบียนการอนุญาตให้ใช้สิทธิในพันธุ์พืชใหม่หรือการโอนสิทธิในพันธุ์พืชใหม่เว้นแต่ในกรณีที่มีเหตุจำเป็นอธิบดีอาจขยายกำหนดเวลาดังกล่าวให้ตามที่เห็นสมควรเมื่อพนักงานเจ้าหน้าที่พิจารณาคำขอและหลักฐานต่างๆ เห็นว่าถูกต้องและครบถ้วนแล้ว ให้เสนอรายงานการตรวจสอบคำขอต่ออธิบดีข้อ ๙ในกรณีที่อธิบดีพิจารณาเห็นว่าคำขอจดทะเบียนที่พนักงานเจ้าหน้าที่ตรวจสอบแล้วตามข้อ๘ มีข้อความถูกต้องและหลักฐานต่าง ๆ ครบถ้วนตามข้อ ๒ หรือข้อ ๓ และข้อ ๖ หรือข้อ ๗ให้มีคำสั่งรับจดทะเบียน แต่ถ้าอธิบดีพิจารณาเห็นว่าคำขอหรือหลักฐานต่าง ๆไม่ถูกต้องหรือไม่ครบถ้วน ให้มีคำสั่งไม่รับจดทะเบียนเมื่ออธิบดีมีคำสั่งรับจดทะเบียนตามวรรคหนึ่งแล้วให้พนักงานเจ้าหน้าที่บันทึกการจดทะเบียนดังกล่าวลงในทะเบียนและหนังสือสำคัญ และให้แจ้งคำสั่งของอธิบดีที่รับจดทะเบียนให้ผู้ยื่นคำขอทราบแล้วส่งหนังสือสำคัญพร้อมทั้งหลักฐานอื่นๆ นั้นคืนให้แก่ผู้ยื่นคำขอโดยไม่ชักช้าในกรณีที่อธิบดีมีคำสั่งไม่รับจดทะเบียนตามวรรคหนึ่งให้พนักงานเจ้าหน้าที่แจ้งคำสั่งของอธิบดีที่ไม่รับจดทะเบียนให้ผู้ยื่นคำขอทราบแล้วส่งหนังสือสำคัญนั้นคืนให้แก่ผู้ยื่นคำขอโดยไม่ชักช้าข้อ ๑๐ในการพิจารณาคำขอตามข้อ ๔ ถ้าพนักงานเจ้าหน้าที่เห็นว่าคำขอรายใดมีข้อความไม่ถูกต้องหรือมีหลักฐานไม่ครบถ้วนให้แจ้งให้ผู้ยื่นคำขอแก้ไขหรือส่งเอกสารหรือสิ่งใดเพิ่มเติมหรือจะเรียกผู้ยื่นคำขอหรือผู้รับมอบอำนาจมาให้ถ้อยคำเพิ่มเติมก็ได้ถ้าผู้ยื่นคำขอหรือผู้รับมอบอำนาจไม่ปฏิบัติตามคำสั่งของพนักงานเจ้าหน้าที่ตามวรรคหนึ่งภายในกำหนดเวลาเก้าสิบวันนับแต่วันที่ได้รับแจ้งคำสั่งของพนักงานเจ้าหน้าที่ให้คืนหนังสือสำคัญพร้อมทั้งหลักฐานแก่ผู้ยื่นคำขอโดยไม่ชักช้าเมื่อพนักงานเจ้าหน้าที่พิจารณาคำขอและหลักฐานต่างๆ เห็นว่าถูกต้องและครบถ้วนแล้วให้เสนอรายงานการตรวจสอบคำขอต่ออธิบดีข้อ ๑๑ในกรณีที่อธิบดีพิจารณาเห็นว่าคำขอจดทะเบียนที่พนักงานเจ้าหน้าที่ตรวจสอบแล้วตามข้อ๑๐ มีข้อความถูกต้องและหลักฐานต่าง ๆ ครบถ้วนตามข้อ ๔ ข้อ ๖ หรือข้อ ๗ให้มีคำสั่งรับจดทะเบียน แต่ถ้าอธิบดีพิจารณาเห็นว่าคำขอหรือหลักฐานต่าง ๆไม่ถูกต้องหรือไม่ครบถ้วนให้มีคำสั่งเรียกให้ทายาทของผู้ทรงสิทธิหรือผู้รับมอบอำนาจแก้ไขหรือให้ยื่นหลักฐานเพิ่มเติมเมื่ออธิบดีมีคำสั่งรับจดทะเบียนตามวรรคหนึ่งให้พนักงานเจ้าหน้าที่บันทึกการจดทะเบียนดังกล่าวลงในทะเบียนและหนังสือสำคัญและให้แจ้งคำสั่งของอธิบดีที่รับจดทะเบียนให้ผู้ยื่นคำขอทราบแล้วส่งหนังสือสำคัญนั้นคืนให้แก่ผู้ยื่นคำขอโดยไม่ชักช้าในกรณีที่อธิบดีมีคำสั่งไม่รับจดทะเบียนตามวรรคหนึ่งให้พนักงานเจ้าหน้าที่แจ้งคำสั่งของอธิบดีที่ไม่รับจดทะเบียนให้ผู้ยื่นคำขอทราบแล้วส่งหนังสือสำคัญพร้อมทั้งหลักฐานนั้นคืนให้แก่ผู้ยื่นคำขอโดยไม่ชักช้าให้ไว้ ณ วันที่ ๒๓มกราคม พ.ศ. ๒๕๕๐ธีระ สูตะบุตรรัฐมนตรีว่าการกระทรวงเกษตรและสหกรณ์หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๓๒ และมาตรา ๓๕ แห่งพระราชบัญญัติคุ้มครองพันธุ์พืชพ.ศ. ๒๕๔๒ได้บัญญัติให้การอนุญาตให้บุคคลอื่นใช้สิทธิในพันธุ์พืชใหม่การโอนสิทธิในพันธุ์พืชใหม่ต้องทำเป็นหนังสือและจดทะเบียนต่อพนักงานเจ้าหน้าที่ตามหลักเกณฑ์วิธีการ และเงื่อนไขที่กำหนดในกฎกระทรวงและการจดทะเบียนการรับโอนสิทธิในพันธุ์พืชใหม่โดยทางมรดกให้เป็นไปตามหลักเกณฑ์และวิธีการที่กำหนดในกฎกระทรวงจึงจำเป็นต้องออกกฎกระทรวงนี้วิชชุตา/ผู้จัดทำ๔ สิงหาคม ๒๕๕๔[๑] ราชกิจจานุเบกษาเล่ม ๑๒๔/ตอนที่ ๖๕ ก/หน้า ๑/๑๐ ตุลาคม ๒๕๕๐